Inden længe kan du se ned på træerne i Gisselfeld Klosters Skove. Et 45 meter højt udsigtstårn er nemlig på vej som en del af skovoplevelsen Camp Adventure mellem Næstved og Sydmotorvejen.

Tårnet bliver kulminationen på en 600 meter langt nyanlagt gangbro, der vil sno sig igennem træerne - både på skovbunden og i højden.

Gangbroen bliver i alt 900 meter lang fra starten ved Camp Adventure-gården til toppen af udsigtstårnet. Illustration: Effekt

Tårnet kommer til at bestå af en 300 meter lang spiralformet rampe, der sender gæsterne mod toppen. Toppen vil være placeret cirka 130 meter over havets overflade, kan man læse sig til på campadventure.dk.

Det er arkitekt Tue Foged og tegnestuen Effekt, der har designet tårnet, som vil få form som et timeglas. Stigningen i tårnets rampe vil være konstant, men geometri og afstand ændres sammen med tårnets krumninger. Rampen ender med en stor udsigtsplatform der giver et uhindret 360-graders udsyn udover det kuperede Sydsjælland.

Tårnet bliver 45 meter højt. Illustration: Effekt

Se også: Højhuskrig raser i København: Vild skyskraber skal konkurrere med milliard-forlystelsespark

Der bliver også plads til et hvil på turen gennem skoven. Illustration: Effekt

Ruten igennem skoven vil både indeholde en lav og en højere del. Den højeste del i op til 25 meters højde er placeret i den ældste del af skoven, mens den lave del samt udsigtstårnet er placeret i den nyere del.

Gangbroen kommer op i 25 meters højde. Illustration: Effekt

For at beskytte skoven, vil gangbroen også på de lave steder være hævet over skovbunden.

- Man kommer til at gå gennem en variation af uberørt skov og opleve mange forskellige danske træsorter. Man får hele pakken, siger Tue Foged til Politiken.

På den lave del af turen vil gangbroen også være hævet en anelse over skovbunden. Illustration: Effekt

På ruten frem til tårnet vil der være indlagt flere aktiviteter, hvor gæster kan lære mere om skoven.

Ifølge jo.dk vil hele attraktionen blive bygget af træ fra lokal skov. Den åbner i 2018. Illustration: Effekt

Se også: Klar med milliardprojekt: Gigantisk forlystelsespark på vej til Danmark

Både gående og rullestolskørende gæster kan nå toppen af udsigtstårnet. Illustration: Effekt

På en klar dag vil gæster kunne spejde ud over det meste af Sydsjælland. Illustration: Effekt

Camp Adventure er Danmarks største klatrepark med 10 trætopbaner med en samlet længde på over fem kilometer. Der er også planer om et aktivitetsområde med klatretårn, besøgsgård og dyrepark i området.